b'\n_START_ARTICLE_\nRiquelme (1928)\n_START_SECTION_\nPalvelus\n_START_PARAGRAPH_\nRiquelme l\xc3\xa4hti 16. toukokuuta Portsmouthista kotimatkalle Hyattin kanssa ja vieraili matkalla Las Palmasissa, Pernambucossa, Montevideossa, Punta Arenasissa, Puerto Buenossa, Grapplerissa ja San Antoniossa, miss\xc3\xa4 Chilen presidentti, laivasto ministeri ja laivaston johto nousivat alukselle. Alukset jatkoivat matkaansa Valpara\xc3\xadsoon, jonne ne saapuivat 2. kes\xc3\xa4kuuta._NEWLINE_Alus modernisoitiin 1950-luvun puoliv\xc3\xa4liss\xc3\xa4 saattajaksi, mutta suurimmat muutokset olivat yhdysvaltalaisen tutkan asentaminen ja maston muuttaminen kolmijalkaiseksi. Lis\xc3\xa4ksi aluksen polttoaines\xc3\xa4ili\xc3\xb6it\xc3\xa4 kasvatettiin ja sinne asennettiin kaikuluotain. Aseistusta kasvatettiin nelj\xc3\xa4\xc3\xa4n 20 millimetrin ilmatorjuntatykkiin._NEWLINE_Alus poistettiin palveluksesta 31. elokuuta 1962 ja alusluettelosta 30. tammikuuta 1963. Alus on romutettu.'